ടാര്ഗറ്റിലേക്ക് ഒരു ഷോട്ട് പോലും ഇല്ലാതെ കോണ്ടെയുടെ സ്പര്സിലെ ആദ്യ ലീഗ് മത്സരം അന്റോണിയോ കോണ്ടെയുടെ സ്പര്സ് പരിശീലകനായുള്ള പ്രീമിയര് ലീഗിലെ ആദ്യ മത്സരം സമനിലയില് അവസാനിച്ചു. ഇന്ന് എവര്ട്ടണെ ഗുഡിസന് പാര്ക്കില് വെച്ച് നേരിട്ട സ്പര്സ് ഗോള് രഹിത സമനില ആണ് വഴങ്ങിയത്. അന്റോണിയോ കോണ്ടെയുടെ ടീമിന് ഇന്ന് ഒരു ഷോട്ട് ടാര്ഗറ്റിലേക്ക് തൊടുക്കാന് പോലും ആയില്ല. ആദ്യ പകുതിയില് സ്പര്സ് പന്ത് കൈവ വെച്ചു കളിച്ചു എങ്കിലും രണ്ടാം പകുതിയില് എത്തിയപ്പോള് കളി കൂടുതലും ഹോം ടീമായ എവര്ട്ടന്റെ കാലുകളിലായി. രണ്ടാം പകുതിയില് റിചാര്ലിസണെ ഫൗള് ചെയ്തതിന് എവര്ട്ടണ് അനുകൂലമായി റഫറി പെനാള്ട്ടി വിളിച്ചു എങ്കിലും വാര് റിവ്യുവിന് ശേഷം ആ പെനാള്ട്ടി നിഷേധിക്കപ്പെട്ടു. എവര്ട്ടണ് നല്ല അവസരങ്ങള് സൃഷ്ടിച്ചു എങ്കിലും ഫൈനല് ബോള് നന്നാവാത്തത് അവരെയും ഗോളില് നിന്ന് അകറ്റി. 89ആം മിനുട്ടില് ലൊ സെല്സോയുടെ ഷോട്ട് പോസ്റ്റില് തട്ടി മടങ്ങിയതായിരുന്നു സ്പര്സിന്റെ ഏറ്റവും മികച്ച അവസരം. 91ആം മിനുട്ടില് ഹൊയിബര്ഗിനെ ഫൗള് ചെയ്തതിന് എവര്ട്ടണ് താരം ഹൗള്ഗേറ്റ് ചുവപ്പ് കണ്ട് പുറത്തായത് എവര്ട്ടണെ പത്തു പേരാക്കി ചുരുക്കി. എങ്കിലും പരാജയപ്പെടാതെ കളി അവസാനിപ്പിക്കാന് എവര്ട്ടണായി. ഈ സമനിലയോടെ സ്പര്സ് 16 പോയിന്റുമായി ഒമ്ബതാം സ്ഥാനത്ത് നില്ക്കുന്നു. 15 പോയിന്റുമായി എവര്ട്ടണ് പതിനൊന്നാം സ്ഥാനത്താണ്.